Ο **Κώστας Προύσαλης** (6 Οκτωβρίου 1980, Βέροια) είναι Έλληνας διεθνής πετοσφαιριστής, που την περίοδο 2023-24 αγωνίζεται ως πασαδόρος με τον Πήγασο Πολίχνης στο Πρωτάθλημα Ελλάδας

Καριέρα
-------

Ο Κώστας Προύσαλης έκανε τα πρώτα του βήματα στο χώρο της πετοσφαίρισης στις ακαδημίες του Ζαφειράκη Νάουσας, ομάδα της πόλης της καταγωγής του. Στην ομάδα της Νάουσας παρέμεινε μέχρι το 1998, οπότε και μετεγγράφη στον ΠΑΟΚ. Στην ομάδα της Θεσσαλονίκης παρέμεινε για έξι χρόνια, και το 2004 μεταπήδησε στην Ε.Α. Πατρών. Στην ομάδα της Πάτρας παρέμεινε μέχρι το 2006.  

Επόμενος σταθμός στην καριέρα του Προύσαλη ήταν ο Παναθηναϊκός, στον οποίο παρέμεινε μόλις για μία περίοδο (2006-07) κατακτώντας ωστόσο με το *τριφύλλι* το Κύπελλο Ελλάδας 2006-07.

Την πενταετία 2007-12, ο Κώστας Προύσαλης αγωνίστηκε αποκλειστικά σε ομάδες της Θεσσαλονίκης και κατά σειρά στον Άρη (2007-08), στον ΠΑΟΚ (2008-09) και στον Ηρακλή (2009-12). Συνολικός απολογισμός τίτλων κατά τη διάρκεια εκείνης της παρουσίας του στις ομάδες της Θεσσαλονίκης ήταν ένα πρωτάθλημα και ένα κύπελλο Ελλάδας. Και τα δύο τα κατέκτησε με τη φανέλα του Ηρακλή το 2012.

Το καλοκαίρι του 2012 αποφάσισε να αφήσει την Ελλάδα και να ταξιδέψει στη Γαλλία για λογαριασμό της Ναρμπόν Βόλεϊ, στην οποία παρέμεινε για δύο χρόνια, όπου ήταν συμπαίκτης με τον Γιώργος Πετρέα. Τον Μάϊο του 2014 ο Κώστας Προύσαλης υπέγραψε συμβόλαιο με τον Ολυμπιακό Πειραιώς, με τον οποίο κατέκτησε το Λίνγκ Καπ του 2015. Από τον Ολυμπιακό αποχώρησε το καλοκαίρι του 2015, οπότε επέστρεψε στη Ναρμπόν για δύο ακόμη περιόδους.  

Το καλοκαίρι του 2017 επανήλθε στην Ελλάδα και αγωνίστηκε για τρεις περιόδους στον αγαπημένο του Ηρακλή Θεσσαλονίκης. Το Καλοκαίρι του 2020 μετακομίζει στη γενέτειρά του Βέροια, και αγωνίζεται με τα χρώματα του Φίλιππου μέχρι τον Δεκέμβριο του 2021, οπότε αποδέχεται πρόταση του Ολυμπιακού για συμβόλαιο μέχρι το τέλος της περιόδου, ώστε να βοηθήσει την ομάδα του Πειραιά να αντιμετωπίσει το θέμα που είχε στη θέση του πασαδόρου.  

Το Καλοκαίρι του 2022, αθεράπευτος εραστής του βόλεϊ, με περισσότερα από τριάντα χρόνια προσφοράς στο άθλημα, εντάσσεται στον νεοφώτιστο Αριστοτέλη Σκύδρας, στην προσπάθεια της ομάδας της Πέλλας να παραμείνει στη μεγάλη κατηγορία. Στον Αριστοτέλη παρέμεινε μέχρι τον Ιανουάριο του 2023, οπότε μετακόμισε στη Θεσσαλονίκη, για να ενταχθεί στον επίσης νεοφώτιστο Πήγασο Πολίχνης, με τον οποίο ανανέωσε το συμβόλαιό του και για την περίοδο 2023-24.

Διεθνής καριέρα
---------------

Ο Κώστας Προύσαλης έχει μία πλούσια καριέρα με την Εθνική ομάδα πετοσφαίρισης της Ελλάδας. Για πρώτη φορά συμμετείχε σε μεγάλη διοργάνωση με την Εθνική Ελλάδας στο ΕυρωπαΙκό Πρωτάθλημα του 2003, και από τότε είχε μια συνεχή παρουσία στην Εθνική ομάδα έως το 2018. Το 2004 ήταν παρών στον αλήστου μνήμης αγώνα απέναντι στις ΗΠΑ για την τετράδα των Ολυμπιακών αγώνων της Αθήνας. Συμμετείχε σε όλα τα Ευρωπαϊκά Πρωταθλήματα μέχρι το 2013, σε πολλές διοργανώσεις της Ευρωπαϊκής Λίγκας, στους προκριματικούς για τις Ολυμπιάδες του 2008 και 2012 καθώς και στους προκριματικούς για το Παγκόσμιο Πρωτάθλημα του 2014 και 2018.  

Χαρακτηριστική απόδειξη της μεγάλης προσφοράς του στο ελληνικό βόλεϊ αποτελεί το γεγονός ότι ενώ έχει λιγότερους συλλογικούς τίτλους σε σχέση με άλλους διεθνείς πετοσφαριστές, έχει πραγματοποιήσει συνολικά 174 εμφανίσεις με την Εθνική ομάδα, που τον κατατάσσουν στην 8η θέση από πλευράς συμμετοχών, και που δηλώνουν μια σταθερή υψηλή απόδοση, ανεξαρτήτως των ομάδων που αγωνιζόταν. Από αυτές τις συμμετοχές οι 5 είναι σε Παγκόσμιο Πρωτάθλημα και οι 3 στους Ολυμπιακούς αγώνες της Αθήνας το 2004.

Συλλογικοί τίτλοι - Διακρίσεις
------------------------------

**1 Πρωτάθλημα Ελλάδας**

* 2011-12 (Ηρακλής Θεσσαλονίκης)

**2 Κύπελλα Ελλάδας**

* 2007 (Παναθηναϊκός)
* 2012 (Ηρακλής Θεσσαλονίκης)
	+ **2η θεση**
* 2011, 2018, 2019 (Ηρακλής Θεσσαλονίκης)
* 2015 (Ολυμπιακός Πειραιώς)

**1 Λίνγκ Καπ Ελλάδας**

* 2015 (Ολυμπιακός Πειραιώς)
	+ **2η θεση**
* 2021 (Φίλιππος Βέροιας)

**1 Σούπερ Καπ Ελλάδας**

* 2006 (Παναθηναϊκός)
	+ **2η θέση**
* 2021 (Ολυμπιακός Πειραιώς)

Παραπομπές
----------

1. ↑  Στον ΠΑΟΚ ο Προύσαλης www.gazzetta.gr Αρχειοθετήθηκε 2023-01-01 στο Wayback Machine.
2. ↑  Παραμένουν Γαλλία Προύσαλης και Πετρέας www.sport-fm.gr Αρχειοθετήθηκε 2023-01-01 στο Wayback Machine.
3. ↑  Ανακοίνωσε Προύσαλη ο Ολυμπιακός www.pamesports.gr Αρχειοθετήθηκε 2023-07-16 στο Wayback Machine.
4. ↑  Επίσημο: Ο Προύσαλης στον Ηρακλή www.iraklis1908.gr Αρχειοθετήθηκε 2022-12-31 στο Wayback Machine.
5. ↑  Ανακοίνωσε Προύσαλη ο Φίλιππος Βέροιας (vid) www.fosonline.gr Αρχειοθετήθηκε 2023-01-01 στο Wayback Machine.
6. ↑  Επίσημο: Στον Ολυμπιακό ο Προύσαλης athlitikoskosmos.gr Αρχειοθετήθηκε 2022-12-31 στο Wayback Machine.
7. ↑  Με την εμπειρία του Προύσαλη στη Volley League ο Αριστοτέλης Σκύδρας www.sport-fm.gr Αρχειοθετήθηκε 2023-07-16 στο Wayback Machine.
8. ↑  Πήγασος Πολίχνης: Ανακοίνωσε την απόκτηση του Κώστα Προύσαλη www.volleyleague.gr Αρχειοθετήθηκε 2023-07-16 στο Wayback Machine.
9. ↑  Ανανέωσε με τον Πήγασο Πολίχνης ο Προύσαλης www.sport-fm.gr Αρχειοθετήθηκε 2023-06-12 στο Wayback Machine.
10. ↑  ο βράδυ που χάθηκε η μεγάλη ευκαιρία για το Ελληνικό βόλεϊ (Φύλλο αγώνα) panerythraikosvolley.gr Αρχειοθετήθηκε 2023-07-08 στο Wayback Machine.
11. ↑  Ουκρανία - Ελλάδα 2-3 (Προκριματικά Παγκοσμίου 2014)
12. ↑  Συμμετοχές Εθνικής Ελλάδας Ανδρών (έως 2018) www.volleyball.gr Αρχειοθετήθηκε 2018-09-14 στο Wayback Machine.

Εξωτερικοί σύνδσεμοι - Πηγές
----------------------------

* Κώστας Προύσαλης: Παρουσίαση - Ατομικά στοιχεία - Ομάδες καριέρας - Διακρίσεις volleybox.net
* Κώστας Προύσαλης: Ατομικά στοιχεία - Ομάδες καριέρας www.volleyleague.gr
* Ο Προύσαλης θα είναι ο πασαδόρος του Ολυμπιακού (2014) volleyleague.gr Αρχειοθετήθηκε 2020-08-09 στο Wayback Machine.
* Κώστας Προύσαλης - Ατομικά στοιχεία - Ομάδες καριέρας greekvolley.eu
* Κώστας Προύσαλης - Ευρωπαϊκή παρουσία www-old.cev.eu
* Ο Κώστας Προύσαλης στη συνέντευξη της ζωής του www.sdna.gr Αρχειοθετήθηκε 2023-01-01 στο Wayback Machine.